Jan Ø. Jørgensen fulgte med til 8-8 i første sæt, men så tog Wei syv point i streg og kørte herefter sættet sikkert hjem. Det lignede en hurtig afgørelse på kampen, da Lee Chong Wei bragte sig foran 13-4, men så begyndte det danske stortalent, der tidligere på ugen slog landsmanden Joachim Persson ud af turneringen, at røre på sig. Jørgensen vandt 11 af de næste 14 bolde og fik senere udlignet til 20-20, hvorefter han vandt de to ombolde og tvang kampen ud i tredje og afgørende sæt. Her slap kræfterne til gengæld op for danskeren, der tabte de syv første bolde og aldrig rigtigt kom tilbage derfra. Han tabte sættet - og dermed kampen - 9-21 Semifinalepladsen er det bedste internationale resultat nogensinde for den unge dansker, der er nummer 25 på verdensranglisten. /ritzau/
Det blev drømmen om en Super Serie-finale for
21-årige Jan Ø. Jørgensen. Danskeren var i sin semifinale oppe mod overmagten i form af den førsteseedede malaysier Lee Chong Wei, der vandt i tre sæt.